AZ ELSŐFOKÚ BÍRÓSÁG VÉGZÉSE
(fellebbezési tanács)
2007. december 14.
T‑311/07. P. sz. ügy
Bart Nijs
kontra
az Európai Közösségek Számvevőszéke
„Fellebbezés – Közszolgálat – Tisztviselők – Fellebbezéssel megtámadható határozat – A beadvány bizonyos részeinek törlését elrendelő végzés – Nyilvánvalóan elfogadhatatlan fellebbezés”
Tárgy: Az Európai Unió Közszolgálati Törvényszékének (második tanács) az F‑49/06. sz., Nijs kontra Számvevőszék ügyben 2007. május
16‑án hozott végzése (az EBHT‑ban nem tették közzé) ellen benyújtott, annak hatályon kívül helyezése iránti fellebbezés.
Határozat: Az Elsőfokú Bíróság a fellebbezést, mint nyilvánvalóan elfogadhatatlant, elutasítja. B. Nijs maga viseli saját költségeit.
Összefoglaló
Fellebbezés – Elfogadhatóság – Fellebbezéssel megtámadható határozatok
(A Bíróság alapokmánya, I. melléklet, 9. cikk; az Elsőfokú Bíróság eljárási szabályzata, 145. cikk)
Az Elsőfokú Bíróság eljárási szabályzatának 145. cikke alapján, mint nyilvánvalóan elfogadhatatlant, el kell utasítani a Közszolgálati
Törvényszék azon végzése ellen benyújtott fellebbezést, amelyben az valamely beadvány bizonyos részeinek törlését rendelte
el. Az ilyen végzés nem tartozik a fellebbezéssel megtámadható határozatoknak a Bíróság alapokmánya I. mellékletének 9. cikke
szerinti kategóriáiba.
(lásd a 6–10. pontot)